**E-formas oficiālās elektroniskās adreses vidē**

2021. gada 9. jūnija semināra pašvaldībām “Par noteiktu pakalpojumu pieteikšanas iespēju ar e-formām” jautājumi un atbildes

1. **Atšķirība tam, ka šis ir ar drošu elektronisko parakstu iesniegts dokuments, jo forma tiek no e-adreses.**

Lietotājs var izvēlēties, vai sūtīt elektroniski parakstītu e-formu. Ja lietotājs vēlais sūtīt elektroniski parakstītu e-formu vai to iestāde ir noteikusi kā nosacījumu e-formas veidlapā, tad e-formu var parakstīt kopā ar visu nosūtāmo ziņojumu. To dara, izmantojot pogu “E-parakstīt”. Tāpat lietotājs var ziņojumam pielikumā pievienot arī citus, elektroniski parakstītus dokumentus.

1. **Iepriekšējā seminārā tika prezentēts tieši tas, ka šīs e-formas funkcionēs no e-adresēm.**

Jā, e-forma ir e-adreses ziņojuma sastāvdaļa jeb pielikums. Ja e-adreses ziņojumam nepieciešams pievienot e-formu, to izvēlas no iestādes e-formu saraksta, e-adreses ziņojuma rakstīšanas logā.

1. **Man drīzāk jautājums par to, kā sākam (izmēģināt jau vajag, vismaz vienu veidlapu pārvērst par e-formu)? Mums ir veidlapa .docx failā. Ko tālāk? Kam konkrēti tā ir jāsūta? Vai jāievieto viss.gov.lv? Ir kāds konkrēts pārzinis, ar kuru komunicēt vai kādas vadlīnijas, ko konkrēti darīt pa soļiem?**

Vadlīnijas un sadarbības procedūra aprakstīta <https://viss.gov.lv/lv/Informacijai/Produkti/Eformas>.

1. **Vai pašreiz ir izstrādāta vismaz viena e-forma, kuru varētu parādīt, lai saprastu kā tā strādās?**

Valsts reģionālās attīstības aģentūras speciālisti to var nodemonstrēt Latvija.lv testa vidē (<https://lvptest.vraa.gov.lv/> - piekļuve ierobežota no IP adresēm). Ja iestādei jau ir pieejama Latvija.lv testa vide, tā var pati par to pārliecināties, testējot kādu no jau realizētajām e-formām, piemēram, Valsts vides dienestam vai Nodarbinātības valsts aģentūrai. Lai sazinātos ar Aģentūru par e-formu jautājumiem, lūdzu nosūtiet e-pastu uz [atbalsts@vraa.gov.lv](mailto:atbalsts@vraa.gov.lv), e-pasta nosaukumā lietojot ievadvārdu “e-formas”.

1. **Vai ir vīzija, cik ērti (ātri) klientam būtu e-formas izmantošana, salīdzinot ar e-pakalpojumu "Iesniegums iestādei"?**

E-forma ir e-adreses ziņojuma sastāvdaļa jeb pielikums. Tā ļauj iestādei no klienta iegūt pilnvērtīgu un kvalitatīvi aizpildītu informāciju par piesakāmo pakalpojumu. E-formā klients var atzīmēt ķeksīšus un ievadīt datus no izvēlnēs piedāvātajiem variantiem. Salīdzinājumā ar e-formu, e-pakalpojums “Iesniegums iestādei” nenodrošina automatizēti aizpildāmas veidlapas pievienošanu. Turklāt, tāpat kā e-pakalpojumā “Iesniegums iestādei”, klientam e-adreses ziņojumā ir iespēja pievienot arī brīvā tekstā rakstītu informāciju iestādei.

1. **Oficiālās elektroniskās adreses Ministru kabineta noteikumu grozījumi, kam bija jābūt izgrozītiem pirms 3 vai 4 gadiem?**

Š. g. 3. jūnijā ministrija ir atsaukusi iesniegtos Oficiālās elektroniskās adreses likuma grozījumus un uzsāk darbu pie jaunas grozījumu redakcijas.

1. **Vai Jums ir sīkāka informācija par SmartID jautājuma virzību Aizsardzības ministrijā? Jautājums ir, vai šo autentifikācijas līdzekli varētu atzīt kā kvalificētu drošu rīku?**

Ministrijas rīcībā nav šādas informācijas.

1. **Par “Iesniegums iestādei” – ņemot vērā iedzīvotāju interesi izmantot šo e-pakalpojumu, lai apkopotu un publicētu statistiku PPK, tieši lūdzām pakalpojumu turētājiem pievienot šo attiecīgo kanālu savu pakalpojumu aprakstos, kur tas nebija iepriekš pievienots, jo praksē iesniegumi šādā veidā tiek saņemti diezgan bieži. Pēc VARAM aicinājuma vispār nenorādīt kā kanālu “Iesniegums iestādei”, kā rīkoties, publicējot statistiku PPK? Nebūs iespēja norādīt reālu statistiku, ja šāds kanāls nebūs pieejams, bet ir skaidrs, ka realitātē iesniegumi būs saņemti šajā kanālā.**

Šobrīd strādājam pie jaunu kanālu definēšanas un atbilstošas metodikas izstrādes. Informēsim par izmaiņām visus pakalpojumu turētājus.